התאונה המוזרה של משאית השוקולד בשעת בוקר מוקדמת: בסרטון שצולם הבוקר (רביעי) בפולין מתועדת תאונה לא שגרתית, שבמהלכה התהפכה משאית מלאה בשוקולד נוזלי שכיסה את כל הכביש המהיר. הכביש, שנצבע בשכבה מתוקה ודביקה של הנוזל החום, נחסם לתנועה לשני הכיוונים, לאחר שהשוקולד התמצק.
בתיעוד נראת המשאית כשהיא שוכבת לרוחב שלושה נתיבים, אך ההתהפכות לא הייתה הצרה היחידה - השוקולד הנוזלי התקשה, גרם לחסימת 6 נתיבים ולעומסי תנועה באזור.
דביק ומתוק: השוקולד שמהווה מטרד | צילום: TwojaSlupca.pl כוחות ההצלה שהגיעו לזירה הסבירו לתקשורת כי רק כמויות גדולות של מים רותחים יוכלו לעזור בפינוי המטרד. "השוקולד הקשה גרוע מסופת שלג", טען מפקד כוחות הכבאות במקום.
בתקשורת המקומית דווח כי נהג משאית השוקולד פונה לבית החולים עם יד שבורה. חוץ מהנהג חסר המזל, לא היו עוד נפגעים בתאונה כי התנועה בכביש הייתה דלה.